কঙ্কনা সেন শর্মা
সেন শর্মা মিরা নাইরের হলিউড সিনেমা “দ্য ন্যামসেক” (২০০৭) এ অভিনয় করার প্রস্তাব পান, কিন্তু অন্যান্য ছবির শুটিং এর তারিখের সাথে সাংঘর্ষিক হওয়ায় তিনি সিনেমাটিতে অভিনয় করতে পারেন নি। যাহোক, এরপর তিনি “১৫ পার্ক এভিনিউ” (২০০৫) সিনেমায় একজন মানসিক জরাগ্রস্ত নারীর চরিত্র অভিনয় করেন এবং একজন মধ্য বয়সী গ্রামের নারী হিসেবে অভিনয় করেন “ওমকারা” (২০০৬) সিনেমায়। তাই তিনি ফিল্মফেয়ার সেরা সহ-শিল্পী পুরস্কার এবং সেরা সহ-অভিনেত্রী হিসেবে জাতীয় পুরস্কার অর্জন করেন। তার পরবর্তী সিনেমা “ডেডলাইনঃ সের্‌ফ ২৪ ঘন্টা” (২০০৬), যা গড় মতামত অর্জন করে। ২০০৬ সালে সেন শর্মার পরিচালক হিসেবে অভিষেক ঘটে ১৮ মিনিটের বাংলা স্বল্পদৈর্ঘ্যের চলচ্চিত্র “নামকরণ” (Naming Ceremony) এর মাধ্যমে।
অনুষ্কা শর্মা
২০১৪ সালে তিনি তার নিজের প্রযোজনা প্রতিষ্ঠান ক্লিন স্টেট ফিল্ম চালু করেন। এই প্রতিষ্ঠান থেকে নির্মিত প্রথম চলচ্চিত্র "এনএইচ১০" ২০১৫ সালে মুক্তি পায়। নবদ্বীপ সিং পরিচালিত এই চলচ্চিত্রের তিনি প্রধান চরিত্রে অভিনয় করেন। একই বছর তিনি অনুরাগ কশ্যপ পরিচালিত অপরাধধর্মী নাট্য চলচ্চিত্র "বোম্বে ভেলভেট"-এ অভিনয় করেন। তিনি রোজি নামে একজন জ্যাজ গায়িকার ভূমিকায় অভিনয় করেন। এই চরিত্রের প্রস্তুতি হিসেবে তিনি ১৯৫০ ও ১৯৬০ এর দশকের প্রচুর চলচ্চিত্র দেখেছেন। ২০১৫ সালে তিনি জোয়া আখতার পরিচালিত "দিল ধড়কনে দো" চলচ্চিত্রেও অভিনয় করেন। "এনএইচ১০" ও "দিল ধড়কনে দো" চলচ্চিত্রে তার অভিনয়ের জন্য তিনি যথাক্রমে শ্রেষ্ঠ অভিনেত্রী ও শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন।